text: Uheld på isglat motorvej
  31 januar 2014 kl. 05.21
  En bilist kørte galt på motorvejen ved Christiansfeld tidligt i morges. Der var isglat på stedet.
  Politiet advarer mod isglatte veje. 
  Tidligt i morges forårsagede føret et færdselsuheld på motorvejen ved Christiansfeld.
  En bilist på vej mod nord mistede herredømmet over sin bil, der snurrede rundt og ramte en anden bil. Ingen af bilisterne kom dog alvorligt til skade, oplyser politiet til TV SYD.
  